Nikolay Danilov

Nikolay Danilov () — Sovet alim-zooloqu, biologiya elmləri doktoru, professor; SSRİ Elmlər Akademiyası Ural Elmi Mərkəzi, Bitki və Heyvan Ekologiyası İnstitutunun Biogeosenotik Proseslərin Enerji Laboratoriyasının rəhbəri; Böyük Vətən müharibəsinin iştirakçısı.

Beş monoqrafiya da daxil olmaqla 150-dən çox elmi əsəri dərc edilmişdir. Nikolay Danilov Akademik S. S. Şvartsın "Təkamülün ekoloji qanunları" adlı son monoqrafiyasının (əlyazmasının layihələri əsasında) çapa hazırlanması ilə bağlı iki illik əsərin müəllifidir.
 Bioqrafiya 
23 iyul 1920-ci ildə Perm vilayətinin Osa şəhərində anadan olub.

1922-ci ildən Yaroslavl vilayətinin Rıbinsk şəhərində valideynləri ilə birlikdə yaşadı. 1938-ci ildə Rıbinsk 3 nömrəli orta məktəbi bitirdikdən sonra Leninqrad Dövlət Universitetinin bioloji fakültəsinə daxil olduur. 1941-ci ildə, universitetdə təhsilinin üçüncü ilindən sonra orduya könüllü olaraq gedir və Leninqrad bölgəsində düşmən cəbhələrinin arxasında fəaliyyət göstərən Vasileostrovski Könüllü Partizan Alayının 6 saylı dəstəsinə yazılır. Daha sonra Nikolay Danilov bir avtomobil mexanikası və sürücüsü olur. Baltikyanı dövlətlər azad edildikdən sonra Şaulayayski hərbi qeydiyyat şöbəsində sürücü işləyir.

1945-ci ildə ordudan tərxis olundur. 1947-ci ildə fərqlənmə diplomu ilə bitirdiyi universitetə bərpa edilir. Başlanğıcda Leninqrad bölgəsindəki ensefalit ocaqlarını tədqiq edən Eksperimental Tibb İnstitutunun ekspedisiyasının elmi işçisi olaraq çalışır. Sonra tədris üçün Ural Dövlət Universitetinin Sverdlovsk şəhərinə göndərilir. Zoologiya kafedrasında işləmiş, ornitologiya, zoogeoqrafiya, sahə zooloji tədqiqat metodları dərsləri vermiş, zoologiyada sahə praktikası aparmış və tədqiqat işi ilə məşğul olmuşdur.

1955-ci ildə "Orta Ural və Trans-Ural Quşları" mövzusunda namizədlik dissertasiyasını müdafiə edir. 1961-ci ildə dosent olur. 1967-ci ildə "Subarktikada quşların mövcudluq şərtlərinə uyğunlaşma yolları" adlı doktorluq dissertasiyasını müdafiə edir və 1969-cu ildə professorluq dərəcəsi alır. Müəllimliyini 1985-ci ilə qədər davam etdirir.
Nikolay Danilov elmi ilə yanaşı ictimai fəaliyyətlə də məşğul olmuşdur. Sverdlovskdakı Pionerlər Sarayı və Gənc Təbiətçilər Stansiyasının bioloji dairələri ilə əməkdaşlıq etmişdir. Akademik S.Svarts ilə birlikdə Sverdlovsk vilayətinin müəssisə və təşkilatlarının rəhbərləri üçün ekoloji təlim təşkil edir, təbiətin qorunması mövzusunda mühazirələr oxuyur. Bundan əlavə Moskva Təbiət Mütəxəssisləri Cəmiyyətinin, RSFSR-in Siyasi və Elmi Biliklərin Yayılması Cəmiyyətinin, Ümumittifaq “Bilik” Cəmiyyətinin və Ümumittifaq Ornitoloji Cəmiyyətinin üzvü olur. SSRİ Elmlər Akademiyası Faunanın Mühafizəsi Problem Şurasının Ekoloji Komissiyası Bürosunun, SSRİ Elmlər Akademiyasının Biogeosenologiya və Təbiətin Mühafizəsi Problemləri üzrə Elmi Şurasının, SSRİ Elmlər Akademiyası Ural Elmi Mərkəzinin Təbiətin Mühafizəsi üzrə Ural Komissiyasının üzvü, Ekologiya jurnalının redaksiya heyətinin üzvü olmuşdur.

 İstinadlar 

 Mənbə 
 Данилов Николай Николаевич
 Данилов Николай Николаевич

Kateqoriya:Şirokaya-Reçka qəbiristanlığında dəfn olunanlar